**Techninė specifikacija**

Aortos lanko – nusileidžiančios dalies protezas – stentas, skirtas atstatyti aortos lankui ir proksimalinei nusileidžiančiai daliai. Naudojamas atvirų širdies operacijų metu su dirbtine kraujo apytaka, esant ūminėms arba lėtinėms aortos aneurizmoms ar disekacijoms (DeBakey I, III).

Hibridinis aortos lanko protezas – stentas sudarytas iš dviejų sujungtų dalių: pinto poliesterio arba lygiaverčio stent-grafto ir kraujagyslio protezo. Stent-graftas turi Z formos nitinolio ar lygiavertės medžiagos konstrukcijas, kurios užtikrina didelę radialinę jėgą.

Stent-grafto diametras yra 28 ±2mm; ilgis nuo 120 iki 180mm pasirinktinai.

Stent-graftas turi turėti mažiausiai tris rentgeno kontrastinius žymenis lengvesniam pozicionavimui – žymuo proksimalinėje dalyje, distalinėje dalyje ir persidengimo dalyje.

Kraujagyslinis protezas turi reperfūzijos šaką, kurios diametras 10mm, ilgis 100mm.

Kraujagyslinio protezo diametras yra nuo 26 iki 30mm, ilgis 100-190mm.

Įvedimo sistemos distalinė dalis turi išskleidžiamą – suskleidžiamą atraumatinį balionėlį, skirtą sistemos įvedimui.

Įvedimo sistema turi nuimamą vielą, kuri leidžia sulenkti medicinos prietaiso distalinės dalies veleną (en.shaft) , kad jį būtų lengva implantuoti į aortą.

Įvedimo sistemos, skirtos įvesti į tikrąjį spindį, diametras 0,035 colių.

Poreikis 1 vnt.

Siūlomos prekės turi būti paženklintos CE ženklu pagal Europos Parlamento ir Tarybos reglamentą (ES) 2017/745 dėl medicinos priemonių (pateikti sertifikato kopiją).